**DĖL ROKIŠKIO RAJONO SAVIVALDYBĖS JUOZO KELIUOČIO VIEŠOSIOS BIBLIOTEKOS NUOSTATŲ PATVIRTINIMO**

2024 m. kovo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 2 dalimi ir 3 dalies 1 punktu ir atsižvelgdama į Rokiškio rajono savivaldybės mero 2024 m. kovo 14 d. potvarkį Nr. MV-139 „Dėl teikimo patvirtinti Rokiškio krašto muziejaus, Rokiškio kultūros centro ir Rokiškio rajono savivaldybės Juozo Keliuočio viešosios bibliotekos nuostatus“, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės Juozo Keliuočio viešosios bibliotekos nuostatus (priedas).

2. Įgalioti Rokiškio rajono savivaldybės Juozo Keliuočio viešosios bibliotekos direktorių pasirašyti šio sprendimo 1 punkte nurodytos įstaigos nuostatus ir įregistruoti juos Juridinių asmenų registre bei atlikti kitus veiksmus, susijusius su nuostatų įregistravimu.

3. Pripažinti netekusiu galios Rokiškio rajono savivaldybės tarybos 2020 m. spalio 30 d. sprendimą Nr. TS-264 „Dėl Rokiškio rajono savivaldybės Juozo Keliuočio viešosios bibliotekos nuostatų patvirtinimo“ su visais pakeitimais nuo šio sprendimo 1 punkte Rokiškio rajono savivaldybės Juozo Keliuočio viešosios bibliotekos nuostatų įregistravimo Juridinių asmenų registre datos.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS JUOZO KELIUOČIO VIEŠOSIOS BIBLIOTEKOS NUOSTATŲ PATVIRTINIMO**

**AIŠKINAMASIS RAŠTAS**

2024-03-28

Projekto rengėjas – Komunikacijos ir kultūros skyriaus vedėja Irena Matelienė.

Pranešėjas komitetų ir Tarybos posėdžiuose – Rokiškio rajono savivaldybės Juozo Keliuočio viešosios bibliotekos direktorė Daiva Vilkickienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio rajono savivaldybės Juozo Keliuočio viešosios bibliotekos nuostatus pasikeitus Lietuvos Respublikos biudžetinių įstaigų įstatymo, Vietos savivaldos įstatymo nuostatoms. Neaktualius teisės aktus pripažinti netekusiais galios. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | 1. Lietuvos Respublikos biudžetinių įstaigų įstatymo 5 straipsnio 2 dalyje apibrėžta, kad savivaldybės biudžetinės įstaigos savininko teises ir pareigas įgyvendina savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui); 3 dalies 1 punkte nustatyta, kad biudžetinės įstaigos savininko teises ir pareigas įgyvendinanti institucija tvirtina įstaigos nuostatus;  2. Lietuvos Respublikos vietos savivaldos įstatymo 15 straipsnio 2 dalies „Išimtinė savivaldybės tarybos kompetencija“ 9 punkte savivaldybės tarybai išlieka išimtinė teisė tvirtinti savivaldybės biudžetinės įstaigos nuostatus, tačiau panaikinta nuostata dėl savivaldybės biudžetinių įstaigų struktūros ir darbo užmokesčio fondo tvirtinimo, didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus savivaldybės biudžetinėse įstaigose nustatymo mero teikimu. |
| 3. | Laukiami rezultatai | Patvirtinti teisės aktus ir aktualias veiklos sąlygas atitinkantys Rokiškio rajono savivaldybės Juozo Keliuočio viešosios bibliotekos nuostatai. |
| 4. | Lėšų poreikis ir šaltiniai | Nuostatų registravimo mokestis 19,80 Eur bus apmokėtas iš Rokiškio rajono savivaldybės Juozo Keliuočio viešosios bibliotekos lėšų. |
| 5. | Antikorupcinis sprendimo projekto vertinimas | - |
| 6. | Kiti sprendimui priimti reikalingi pagrindimai, skaičiavimai ar paaiškinimai | Su pakeitimais supažindinta Rokiškio rajono savivaldybės Juozo Keliuočio viešosios bibliotekos taryba.  Įvertinus įstaigos galimybes teikti paslaugas, šiomis vieklomis papildytas įstaigos veiklų sąrašas: parengiamoji spausdinimo ir žiniasklaidos veikla 18.13; reklamos agentūrų veikla 73.11. Įstaiga galės teikti maketavimo, informacijos sklaido paslaugas. |
| 7. | Sprendimo projekto lyginamasis variantas | Nėra |